**Vansovej Lomnička**

Únia žien Slovenska v Humennom v  spolupráci s Vihorlatskou knižnicou usporiadali 28. februára 2020 **53. ročník** súťaže v umeleckom prednese poézie a prózy pod názvom **Vansovej Lomnička.**

Našu školu reprezentovali študentky III.B triedy **Daniela Britanová, Eva Zvočová a Natália Bačovčinová**. Keďže ani jedna z nich nespĺňa vekový limit 18 rokov, na postup do krajského kola si budú musieť počkať ešte jeden rok. Aj napriek tomu odborná porota ocenila výborný výber textu aj prednes našich reprezentantiek. Oceňujeme tvorivý prístup a chuť popasovať sa s veľkou konkurenciou. Všetky súťažiace boli odmenené peknými cenami.